paragraph_text: Državne zastave Mississippija, Georgije i Tennesseeja su bazirane na Konfederacijskim zastavama. Zastava Sjeverne Karoline je bazirana na zastavi te države iz 1861. kada se odcjepila od Unije i priključila Konfederaciji. Zastave Alabame i Floride izgledaju kao da su nastale po uzoru na zastavu Konfederacije, iako su zapravo utemeljene na Burgundskom križu, zastavi koju je Španjolska koristila u svojim prekomorskim posjedima, među njima i Floridi, od 1506. do 1701. god. Grb Alabame koji je u upotrebi od 1939. na sebi nosi i borbenu zastavu Konfederacije.